Сәләүкиҙәр дәүерендә Атропатен Мидияһы айырым дәүләт булараҡ таныла, әммә уға сәләүкиҙәргә буйһонған Атропат вариҫтары идара итә. Беҙҙең эраға тиклем III быуаттың ҙур ғына өлөшөндә был дәүләттең тарихы билдәһеҙ. Беҙҙең эраға тиклем 222—220 йылдарҙа боронғо грек тарихсыһы Полибий Атропатендың батшаһы Артабазанды телгә алып үтә. Ул көньяҡтағы ғына түгел, ә төньяҡҡа табан Аракстан һәм уның союздашы сәләүиҙәр батшаһы Антиох Өсөнсөгә ҡаршы булған Мидияның боласыл сатрабына тиклемге ерҙәргә хужа була. Полибий яҙмаларынан күренеүенсә, беҙҙең эраға тиклем 200 йылға Атропатенүҙ биләмәләрен максималь рәүештә киңәйтеп өлгәрә (хатта Полибий, ул Фасис, йәғни Риони, башына ла хужа була, тип раҫлай, әммәхәҙерге заман ғалимдары был йәһәттән икеләнә); II быуат башында атропатендар әрмән батшаһы Арташес Беренсенән еңелә; һөҙөмтәлә ул атропатендарҙан Каспиана (Пайтакаран), Басорепид (Васпуракан) һәм Фавнитид тип аталған ерҙәрҙе тартып ала. Был ваҡиғалар артынса Атропатен Парфия батшалығы буйһоноуына эләгә. Тик беҙҙең эраға тиклем I быуаттың 80-60-сы йылдарында парфиялыларҙы еңгән әрмән батшаһы Тигран Икенсенең ҡул аҫтында була. Ул дәүерҙә Атропатенда римлеләр менән һуғышҡанда Тигранға буйһонған батшалар араһында булған Дарий батша хакимлыҡ итә.